تورکیه-‌نین خاریجی ایشلر ناظیری مولود چاووش اوغلو تورکیه-‌نین امریکادان اعاده سینی طلب ائتدیگی 84 فتو  عضوونون سیاهی‌سینی امریکا خاریجی ایشلر ناظیرینه و آغ ائوین میللی تهلوکه‌سیزلیک مسئله‌لری عذره مصلحتچی‌سینه وئردیگینی بیلدیردی.
امریکادا سفرده اولان تورکیه-‌نین خاریجی ایشلر ناظیری مولود چاووش اوغلو تورکیه-‌نین واشینگتن سفیرلیگی‌نین ایقامتگاهیندا تورکیه-‌نین مطبوعات نوماینده‌لری ایله گؤروشدو.
امریکا طرفی ایله فتو، امریکانین بولوجو ترور تشکیلاتی ی.پ.گ/پ.کا.کا-یا دستکی، اکتبرین 2-ده سعودیه عربیستانی‌نین ایستانبول باش کونسوللوغوندا اؤلدورولن سعودیه ژورنالیستی جمال خاشقچی جینایتی و سوریه مسئله‌لرینی موذاکیره ائتدیک‌لرینی قئید ائدن چاووش اوغلو گؤروش‌لرین یاپیجی کئچدیگینی بیلدیردی.
چاووش اوغلو تورکیه-‌نین امریکادان اعاده سینی طلب ائتدیگی 84 فتو عضوونون آدی‌نین اولدوغو سیاهینی امریکا خاریجی ایشلر ناظیری مایک پمپئویا و آغ ائوین میللی تهلوکه‌سیزلیک مسئله‌لری عذره مصلحتچی‌سی جان بولتونا وئردییگینی بیلدیردی.
خاشقچی جینایتی مسئله‌سینده تورکیه‌نین موضع‌نین آیدین اولدوغونو قئید ائدن چاووش اوغلو حادثه‌نین ایشیقلاندیریلماسیندا اصرار ائتدیک‌لرینی تکرارلایا‌راق: "گؤستریشین کیمدن آلیندیغی‌نین اوزه چیخماسینی ایستییریک. بیر سیرا اؤلکه سعودیه عربیستانی ایله موناسیبت‌لرینی پوزماق ایستمیر، بیز ده ایستمیریک. لاکین جینایتین اوستو آچیلما‌لی‌دیر" دئدی.
سوریه مسئله‌سینه ده توخونان خاریجی ایشلر ناظیری منبیچ یول خریطه‌سی‌نین دیگر بؤلگه‌لره ده تطبیق اولونماسی اوچون تورک و امریکان بیرلیک‌لری‌نین قارشی‌داکی گون‌لرده بیر آرایا گله‌جگی باره‌ده معلومات وئردی.
منبیچ-ده امریکا ایله بیرگه نظارت فعالیتی‌نین باشلادیغینی و پروسه سین  سرعت لندیگینی دئین چاووشوغ‌لو: " ی.پ.گ تامامیله منبیچ-‌دن چکیلمه‌دن، ایداره ائتمه و تهلوکه‌سیزلیک اورقان‌لاری ایله باغلی اورتاق قرارلار قبول ائدیلمه‌دن بو پروسه‌سین یئکونلاشدیغی باره‌ده فیکیر یوروده بیلمریک" ایفاده‌لرینی ایشلتدی.
واشینگتن گؤروش‌لری چرچیوه‌سینده اول امریکا خاریجی ایشلر ناظیری مایک پمپئو ایله، داها سونرا ایسه آغ ائوین میللی تهلوکه‌سیزلیک مسئله‌لری عذره مصلحتچی‌سی جان بولتون ایله گؤروشدوگونو قئید ائدن چاووش اوغلو: "پمپئو ایله کئچیردیگیمیز گؤروشده موناسیبت‌لریمیزین ایره‌لی آپاریلماسیندان، نورماللاشدیریلماسیندان، بو ایستیقامت‌دکی گؤزلنتی‌لریمیزدن دانیشدیق. فتو و امریکانین سوریه-ده ی.پ.گ ایله امکداش‌لیق مسئله‌لری ایله باغلی ناراحاتلیغیمیزی دیله گتیردیک، بون‌لارلا علاقه‌دار نلرین ائدیلمه‌سی‌نین لازیم اولدوغونو بیلدیردیک" دئدی.
گؤروش‌لرده امریکانین ایران تطبیق ائتدیگی تحریم لری ده موذاکیره ائتدیکلرینی دئین چاووش اوغلو، تورکیه-یه وئریلن استثنالار اهمیتلی دیر لاکین بونون داوام‌لی اولماسی و احاته دایره‌سی‌نین گئنیش اولماسی دا موهوم‌دور" دئدی.
